CELEX: 32008R0697
Language: hu
Date: 2008-07-23 00:00:00
Title: A Bizottság 697/2008/EK rendelete ( 2008. július 23. ) a 40/2008/EK tanácsi rendeletnek az ICES IIIa övezetben, valamint az ICES IIa és IV övezet közösségi vizein folytatott homokiangolna-halászatra vonatkozó fogási korlátozások tekintetében történő módosításáról

24.7.2008   
            
            
               HU
            
            
               Az Európai Unió Hivatalos Lapja
            
            
               L 195/9
            
         
      A BIZOTTSÁG 697/2008/EK RENDELETE
   
   (2008. július 23.)
   a 40/2008/EK tanácsi rendeletnek az ICES IIIa övezetben, valamint az ICES IIa és IV övezet közösségi vizein folytatott homokiangolna-halászatra vonatkozó fogási korlátozások tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a bizonyos halállományokra és halállománycsoportokra vonatkozó, halfogási korlátozások hatálya alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2008. évre történő meghatározásáról szóló, 2008. január 16-i 40/2008/EK tanácsi rendeletre (1) és különösen annak 5. cikke (3) bekezdésére,
   mivel:
   
               (1)
            
            
               A 40/2008/EK rendelet IA. melléklete ideiglenes jelleggel fogási korlátozásokat állapít meg az ICES IIIa övezetben, valamint az ICES IIa és IV övezet közösségi vizein folytatott homokiangolna-halászatra.
            
         
               (2)
            
            
               A 40/2008/EK rendelet IID. mellékletének 6. pontja értelmében a Bizottságnak a Nemzetközi Tengerkutatási Tanács (ICES) és a halászati tudományos, műszaki és gazdasági bizottság (HTMGB) véleménye alapján az említett övezetek tekintetében felül kell vizsgálnia a homokiangolna-állományra vonatkozó, 2008. évi teljes kifogható mennyiséget és kvótákat.
            
         
               (3)
            
            
               A teljes kifogható mennyiséget a 40/2008/EK rendelet IID. mellékletének 6. pontjában szereplő függvény alapján kell megállapítani. A teljes kifogható mennyiség a szóban forgó függvény alapján 470 000 tonnára rúgna.
            
         
               (4)
            
            
               A 40/2008/EK rendelet IID. mellékletének 7. pontjával összhangban a teljes kifogható mennyiség nem haladhatja meg a 400 000 tonnát.
            
         
               (5)
            
            
               A 40/2008/EK rendelet IID. mellékletének 5. pontja előírja, hogy a szóban forgó teljes kifogható mennyiség vonatkozásában ki nem osztott kvóta tekintetében a homoki angolna nagy mennyiségével kapcsolatos felderítő halászat során megengedett, 2008-as halászati erőkifejtést azon tagállamok között kell szétosztani, amelyek hajói az adott területen halászati tevékenységet folytattak a 2002 és 2006 közötti években; ez alapján a halászati erőkifejtés 96 %-a Svédországot, 4 %-a pedig Németországot illeti. A szóban forgó teljes kifogható mennyiséghez kapcsolódó, ki nem osztott kvótára vonatkozó elosztási kulcsot a halászati erőkifejtés fenti elosztása alapján kell meghatározni.
            
         
               (6)
            
            
               A homoki angolna olyan északi-tengeri állomány, amellyel kapcsolatban a Közösség és Norvégia jelenleg nem folytat közös gazdálkodást, jóllehet az állomány területileg megoszlik a két fél között. Az e rendeletben előírt intézkedéseknek összhangban kell lenniük a Norvégiával tartott azon konzultációkkal, amelyekre az Európai Bizottság és Norvégia között 2007. november 26-án folytatott halászati konzultációk következtetéseit összefoglaló, kölcsönösen elfogadott jegyzőkönyv rendelkezései értelmében került sor. Következésképpen a teljes kifogható mennyiségnek az ICES IIa és IV övezetben halászható részében a közösségi részesedést az említett 400 000 tonna 90 %-ában kell meghatározni.
            
         
               (7)
            
            
               Ezért a 40/2008/EK rendelet IA. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   A 40/2008/EK rendelet IA. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 23-án.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 19., 2008.1.23., 1. o. A legutóbb a 641/2008/EK bizottsági rendelettel (HL L 178., 2008.7.5., 17. o.) módosított rendelet.
   
      MELLÉKLET
      A 40/2008/EK rendelet IA. melléklete a következőképpen módosul:
      Az ICES IIIa övezet, valamint az ICES IIa és IV övezet közösségi vizei tekintetében a homoki angolna fajra vonatkozó bejegyzés helyébe a következő bejegyzés lép:
      
         
                     
                                 „Faj
                              
                              
                                 :
                              
                              
                                 Homokiangolnafélék
                                 
                                    Ammodytidae
                                 
                              
                           
                  
                     
                                 Övezet
                              
                              
                                 :
                              
                              
                                 IIIa; a IIa és IV övezet közösségi vizei (1)
                                 
                                 SAN/2A3A4.
                              
                           
               
                     Dánia
                  
                  
                     335 087 (2)
                     
                  
                  
                     
                        Analitikai TAC.
                     
                     
                        A 847/96/EK rendelet 3. cikke nem alkalmazandó.
                     
                     
                        A 847/96/EK rendelet 4. cikke nem alkalmazandó.
                     
                     
                        A 847/96/EK rendelet 5. cikkének (2) bekezdése alkalmazandó.
                     
                  
               
                     Németország
                  
                  
                     513 (3)
                     
                  
               
                     Svédország
                  
                  
                     12 304 (4)
                     
                  
               
                     Egyesült Királyság
                  
                  
                     7 324 (5)
                     
                  
               
                     EK
                  
                  
                     355 228 (6)
                     
                  
               
                     Norvégia
                  
                  
                     20 000 (7)
                     
                  
               
                     TAC
                  
                  
                     Nem releváns
                  
               
      
         (1)  Kivéve az egyesült királyságbeli alapvonalaktól számított 6 mérföldön belüli vizeket Shetlandnél, a Fair-szigetnél és Foulánál.
      
         (2)  Ebből legfeljebb 320 722 tonna halászható az ICES IIa és IV övezet közösségi vizein. A fennmaradó 14 365 tonna kizárólag az ICES IIIa övezet közösségi vizein halászható. (SAN/*03A.)
      
         (3)  Ebből legfeljebb 491 tonna halászható az ICES IIa és IV övezet közösségi vizein. A fennmaradó 22 tonna kizárólag az ICES IIIa övezet közösségi vizein halászható. (SAN/*03A.)
      
         (4)  Ebből legfeljebb 11 777 tonna halászható az ICES IIa és IV övezet közösségi vizein. A fennmaradó 527 tonna kizárólag az ICES IIIa övezet közösségi vizein halászható. (SAN/*03A.)
      
         (5)  Ebből legfeljebb 7 010 tonna halászható az ICES IIa és IV övezet közösségi vizein. A fennmaradó 314 tonna kizárólag az ICES IIIa övezet közösségi vizein halászható. (SAN/*03A.)
      
         (6)  Ebből legfeljebb 340 000 tonna halászható az ICES IIa és IV övezet közösségi vizein. A fennmaradó 15 228 tonna kizárólag az ICES IIIa övezet közösségi vizein halászható. (SAN/*03A.)
      
         (7)  Az ICES IV övezetben kell lehalászni.”